From: bholu@nyx.cs.du.edu (  Bholu)
Subject: jangnama
Organization: Nyx, Public Access Unix @ U. of Denver Math/CS dept.
Date: Tue, 13 Oct 92 22:55:38 GMT

jang (landan) kay tarashay_ go kay iss mayN voh chaashni 
nahiN hai jo keh desi jang ka khasa hai laikin kahiN kahiN 
uss ki jhalak zaroor mil jaati hai_


siasiaat: ghair mulki
---------------------
zayr jama vazeer-e-aazam ki taraf phayNknay vali phir paris
pahauNch gaee 

paris (ay pee) chaar saal pehlay jab manchali sexy guRia
maDona france kay dauray par paris aai thee tow uss nay apna
zayr jama vazeer-e-aazam jaix cheeraak ki taraf phayNk kar
france kay awaam ko garma dia thaa ...... france kay
akhbaraat kay mutaabbiq misTer jaix cheeraak iss baar maDona
ki aamad par purana hisaab chukanay ki koshish karayN gay_ 


siasiaat: mulki
---------------
pehli nazam hukoomat ko jaganay kayleay likkHee doosri
haTanay kayleay likkHooN ga 

lahore (numaindah-e-jang) sha'ir-e-baghavat haaji yusuf aur
sha'ir-e-awaam habeeb jaalib kay darmian guzishta roze pehli
mulaqaat hui ...... haaji yusuf nay habeeb jaalib say kaha
keh maiN aap ki asheerbad laynay aaya hooN kyooNkeh maiN nay
pehli nazam hukoomat ko sirf jaganay kay leay likkHee thee_
chand din intizaar karooN ga aur agar taj company o
cooperaTive idaroN kay mutassireen ko un ki ruqoom vaapas na
mileeN tow phir doosri hukoomat ko haTanay kay leay likkHooN
ga_ haaji yusuf nay habeeb jaalib ko apni doosri nazam ka
sirf aik sha'yr sunaya_
      jo amn ka nishaan hai voh mayra pakistan hai
      jo zulm ka nishaan hai voh tayra pakistan hai 
(baaqi safhah aakhir kaalam number 4 par mulahiza keejeay) 


maqami khabraiN
---------------
...... taja havaldar; ab sahih paRHaai ho gi 

umarkoaT (jeem noon) aap maanayN ya na maanayN yeh haqeeqat
hai keh mehekma-e-ta'leem nay yahaaN kay aik gaooN mayN aik
charvahay, aik isTreeT singer aur aik chHakRay valay ko
bataur ustaad ta'inaat kar dia hai maqaami logoN nay ilzaam
lagaya hai keh yeh teenoN ta'leem daynay ki ahliat nahiN
rakHtay aur charvaha apnay shaagirdoN ko hidayat karta hai
keh voh uss kay mavayshioN ko charaiN jabkeh doosra ustaad
class mayN gaanay gaata rehta hai jabkeh chHakRay vala sara
din kolD Drinks aur jooce baichnay mayN masroof rehta hai_
iskool kay talaba kay vaaldain nay hukoomat par zore dia hai
keh voh iss vaaqa'y ki tehqiqaat karai_ 


nifaaz-e-qanoon
---------------
* maulvee sahab! aap musalsal jhooT bowl rahay haiN 

khud kaafiroN ki zabaan mayN dastakhat kar laitay ho_ koi
phaTi hui patloon pehnay tow kehtay ho kaafiroN ka libaas
hai
 
lahore high kort mayN jhooT bowlnay valay maulvi ko hathkaRi 
lagva kar jail bhijva dia gaya 


* guzishta dinoN aaprayshun kileen up kay silsilay mayN
cenTral jail karachee par chHaapa mara gaya_ chHaapay kay
dauraan jail say aslaha, sharaab aur naqdi kay alavah bay
shumaar ghair qanooni ashya baramad ki gaeeN 


* Trafik puleece ki "sargarmiaN"  aa'la hukkaam nay khufia
nigraani ka faisla kar lia 

khusoosi Team mulazimeen ki harkaat, muk muka aur ikhtiaraat
say tajavuz ki tasveerayN aur viDyo film banai gi 

TransporTaroN ko rishvat khoar mulazimeen ki nishaandehi ki
paishkash, kaimray khareed leay gai, kaam issi haftay
shuroo' ho ga 


kHail
-----
passporT new yark mayN hai  imran khan Dalas mayN la-pata ho
gai 

landan (jang newz) ...... un ki ghair mutavaqqa'y ghair
haaziri say un kay tashheeri idaray ko sakht parayshaani ka
saamna hai_ hainmaan say meena fry nay baRay parayshaankun
lehjay mayN bataya keh imran khan ka passporT new yark mayN
hai laikin voh Dalas mayN la-pata ho gai haiN laikin imran
khan aik mohabbat aamaiz shakhsiat haiN aur doosray sheher
mayN idhar udhar gHoomna un ki purani 'aadat hai iss leay
umeed hai keh voh muqarrirah waqt par landan vapas pahaunch
jaiN gay aur apni kitaab ki rasm-e-iftitah mayN zaroor
shirkat karayN gay_ 


ishtiharaat
-----------
* lahori baadshah (halaal) 

maanchesTer mayN pehli bar apnay mansoor chicken Doner,
haleem aur nihaari kay chaTpuTay kabab aur chappal kabab kay
saath aa chukay haiN_ tashreef laiyay 


* du'a taqdeer badal daity hai 

masail insaani zindigi ko talkh bana daitay haiN tamanna aur
maqasid ki takmeel, kissi bhi parayshaani, uljhan,
sukoon-e-qalb, zeheni takleef mayN mubtila hazraat aagha
meer jalali qalandari say darj-e-zayl foon par rabita
karayN_  Tel:021-773 3471 


* EXECUTIVE seeks young lady for marriage. Muslim gentleman
23 good looking, smart, independent, 5ft 9inch. Owner,
managing director highly profitable business, luxury home,
sports cars. Highly respectable wealthy Pakistani Arain
family. Requires young lady, good looking, slim (model
calibre), friendly personality, homely reasonably modern.
18-22 from a respectable Muslim Arain family. 

[deja vu? I have this strange feeling that the above ad was 
posted on scp not too long ago ;)]



Xref: sparky soc.culture.pakistan:15677 soc.culture.arabic:4248